CELEX: 62013CN0618
Language: sk
Date: 2013-11-27 00:00:00
Title: Vec C-618/13 P: Odvolanie podané 27. novembra 2013 : Zucchetti Rubinetteria SpA proti rozsudku Všeobecného súdu (štvrtá komora) zo 16. septembra 2013 vo veci T-396/10, Zucchetti Rubinetteria/Európska komisia

15.2.2014   
            
            
               SK
            
            
               Úradný vestník Európskej únie
            
            
               C 45/19
            
         Odvolanie podané 27. novembra 2013: Zucchetti Rubinetteria SpA proti rozsudku Všeobecného súdu (štvrtá komora) zo 16. septembra 2013 vo veci T-396/10, Zucchetti Rubinetteria/Európska komisia
   (Vec C-618/13 P)
   2014/C 45/35
   Jazyk konania: taliančina
   
      Účastníci konania
   
   
      Odvolateľka: Zucchetti Rubinetteria SpA (v zastúpení: M. Condinanzi, P. Ziotti a N. Vasile, avvocati)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               zrušiť napadnutý rozsudok v rozsahu, v akom v ňom Všeobecný súd zamietol žalobu vo veci T-396/10 v časti, v akej [odvolateľka] žiadala zrušiť alebo znížiť pokutu uloženú podľa článku 2 napadnutého rozhodnutia K(2010) 4185 v konečnom znení z 23. júna 2010 týkajúceho sa konania podľa článku 101 ZFEÚ a článku 53 Dohody o EHP (vec COMP/39.092 — Kúpeľňové doplnky a príslušenstvo),
            
         
               —
            
            
               a vydaním konečného rozsudku vo veci podľa článku 61 Štatútu Súdneho dvora Európskej únie zrušiť alebo aspoň znížiť v rámci svojho súdneho preskúmania pokutu uloženú v uvedenom rozhodnutí Komisie,
            
         
               —
            
            
               v každom prípade zaviazať Komisiu na náhradu trov konania v tejto veci, ako aj vo veci T-396/10.
            
         
      Odvolacie dôvody a hlavné tvrdenia
   
   Porušenie práva Európskej únie pokiaľ ide o výpočet pokuty a posúdenie závažnosti porušenia, rozporuplnosť a nedostatok odôvodnenia, ako aj neúplný výkon súdneho preskúmania. Najmä porušenie článku 23 ods. 2 a 3 nariadenia (ES) č. 1/2003 (1) a zásad osobnej zodpovednosti, proporcionality a rovnosti zaobchádzania pri uplatňovaní sankcií v oblasti kartelov.
   Všeobecný súd v napadnutom rozsudku podľa odvolateľky stanovil rozporuplnosť a nezákonnosť napadnutého rozhodnutia v časti, v akej pripustil, že Zucchetti Rubinetteria S.p.A. sa dopustila menej závažného porušenia ako medzinárodné podniky, ktoré sa zúčastnili kartelu, tým, že nebola súčasťou, ani nevedela o rozšírení dohody na iné trhy ako taliansky trh, bez toho, aby však z toho vyvodil potrebný záver týkajúci sa stanovenia výšky sankcie. Uplatnenie rovnakých koeficientov násobenia a vylúčenie poľahčujúcich okolností s následným zamietnutím žaloby aj v bode zrušenia alebo zníženia uloženej sankcie tak prišlo k porušeniu vyššie uvedených všeobecných zásad a ustanovení bodov 25 a 29 Usmernení k metóde stanovovania pokút uložených podľa článku 23 ods. 2 nariadenia č. 1/2003.
   
      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, s. 1; Mim. vyd. 08/002, s. 205).